 Mpambano huo utakaopigwa katika uwanja wa Mgambo wilayani Mpwapwa utafanyika Desemba 26.CDA ambayo mpaka mzunguko wa kwanza wa Ligi daraja la kwanza unaisha ilikuwa imejikusanyia pointi tano katika michezo saba iliyocheza, imesema inakaza uzi kuhakikisha kwamba inatwaa pointi katika mchezo huo.Kocha wa timu hiyo Joseph Siaba alisema wanawahi kuingia kambini kuhakikisha wanajifua vyema kwani wapinzani wao sio watu wa kuwachezea,hivyo wanahitaji maandalizi ya kukaa pamoja.Alisema pamoja na mchezo wa ufunguzi wa mzunguko wa kwanza kuifunga Polisi kwa mabao 2-0 lakini hatarajii mechi kuwa rahisi.“Mechi itakuwa ngumu kutokana na ugumu wa Ligi daraja la kwanza, kwa sasa tunaendelea kutafuta michezo ya kirafiki huku tukiwa tumeongeza wachezaji wanane kwa ajili ya mzunguko wa pili,’’alisema.